Rukous ykseyden puolesta

Herra, taivaan ja maan Luoja,

rakastava ja armahtavainen.

Me ylistämme sinua.

Me rakastamme sinua.

Me pyydämme sinulta anteeksi puutteitamme,

erityisesti syntejämme ykseyttä vastaan.

Me kiitämme sinua elämästä ja kaikista lahjoista,

joita olet meille antanut.

 

Kiitämme sinua jo saavutetuista askelista

kohti ykseyttä.

Kiitämme sinua …

 

Pyydämme sinulta myös armoa jatkaaksemme

vaellustamme sinun tahtosi mukaan.

Pyydämme sinulta …

 

Tahdomme olla täysin sinun käytössäsi,

jotta sinä voisit viedä eteenpäin ja toteuttaa

sen rakkauden ja ykseyden suunnitelman,

jonka olet ajatellut meitä varten.

 

Sinä tiedät, että janoamme ykseyttä

ja rauhaa keskuuteemme ja koko maailmaan.

Vaikuta sen vuoksi sinä meissä,

niin että me voimme olla mahdollisimman hyvin yhtä

ja että kukin meistä ja me kaikki yhdessä

voimme olla rauhasi välikappaleita.

 

Sinulle Pyhä Kolminaisuus, Isä ja Poika ja Pyhä Henki

olkoon ylistys ja kunnia

nyt ja aina ja iankaikkisesti.

Aamen.

Tämän rukouksen on Chiara Lubichin rukouksesta mukaillut

Suomen ekumeenisen neuvoston Paikallisen ekumenian jaosto.

